[..]

**29. Par līdzfinansējumu bērnu uzraudzības pakalpojuma sniedzējam apstiprināšanu\***

*Ziņo I. Astaševska*

*Izsakās S. Dubure*

Kuldīgas novada domes 25.04.2024. sēdē tika apstiprināti saistošie noteikumi Nr. 8/2024 “Kārtība, kādā Kuldīgas novada pašvaldība nodrošina līdzfinansējumu bērnu uzraudzības pakalpojuma sniedzējam” (turpmāk – Noteikumi), kur 4. punktā noteikta kārtība, kādā tiek aprēķināts Kuldīgas novada pašvaldības līdzfinansējuma apmērs bērnu uzraudzības pakalpojuma sniedzējiem (turpmāk – Aukle) kārtējam gadam. Veicot aprēķinu pēc Noteikumos noteiktās kārtības, līdzfinansējums Auklei ir aprēķināts 238,18 EUR. Noteikumu 5. punkts paredz, ka Kuldīgas novada domei ir tiesības pieņemt lēmumu par lielāku līdzfinansējumu Auklēm, nekā tas veidojas, veicot aprēķinu Noteikumu 4. punktā noteiktajā kārtībā.

 Izvērtējot iepriekš minēto informāciju, novērtējot pakalpojuma nepieciešamību novadā, nepieciešams līdzfinansējumu auklēm noteikt 2023. gada apmērā, t.i., 295,63 EUR (divi simti deviņdesmit pieci *euro*, 63 centi).

Pamatojoties uz iepriekš minēto un saskaņā ar Pašvaldību likuma 10. panta pirmās daļas 21. punktu, Kuldīgas novada domes saistošo noteikumu Nr. 8/2024 “Kārtība, kādā Kuldīgas novada pašvaldība nodrošina līdzfinansējumu bērnu uzraudzības pakalpojuma sniedzējam” 5. punktu, atklāti balsojot ar 11 balsīm „par” *(I. Astaševska, A. Roberts, A. Kimbors, A. Gustovskis, R. Lapuķis, R. Ernsons, K. Ansone, R. Valters, N. Kleinberga, R. Karloviča, D. Kalniņa),* „pret” nav, „atturas” nav, Kuldīgas novada dome ***nolemj:***

1. Apstiprināt Kuldīgas novada pašvaldības līdzfinansējumu bērnu uzraudzības pakalpojuma sniedzējiem 295,63 EUR (divi simti deviņdesmit pieci *euro*, 63 centi).
2. Lēmums stājas spēkā ar 2025. gada l. aprīlī.
3. Par lēmuma izpildi atbildīgs Kuldīgas novada Izglītības pārvaldes vadītājs.
4. Lēmuma izpildi kontrolē Kuldīgas novada pašvaldības izpilddirektors.

***Pielikumā:*** Kuldīgas novada Pašvaldības atbalsta aprēķins vienam izglītojamajam nepieciešamajām vidējām izmaksām pašvaldības pirmsskolas izglītības iestādēs 2025. gadā.

***Lēmums nosūtāms:*** Kuldīgas novada Izglītības pārvaldei, Administratīvajai nodaļai, Finanšu un ekonomikas nodaļai, izpilddirektoram.

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) L. Zīberga

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* E.Zeidaka

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU